RESOLUCIÓN conxunta do 29 de decembro de 2004, da Dirección Xeral de Centros e Ordenación Educativa, da Dirección Xeral de Formación Profesional e Ensinanzas Especiais, do Instituto Galego de Consumo, da Secretaría Xeral da Consellería de Sanidade, da Dirección Xeral de Saúde Pública, da Dirección Xeral de Xustiza, do Servizo Galego de Promoción da Igualdade do Home e da Muller, da Dirección Xeral da Xuventude e do Centro de Desenvolvemento Sostible da Consellería de Medio Ambiente, pola que se resolve a concesión dos premios á innovación educativa sobre os temas transversais convocados pola Resolución conxunta do 16 de setembro de 2004 (Diario Oficial de Galicia do 30 de setembro).
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 24/01/2005

As direccións xerais de Centros e Ordenación Educativa, e de Formación Profesional e Ensinanzas Especiais en colaboración co Instituto Galego de Consumo, da Secretaría Xeral da Consellería de Sanidade, da Dirección Xeral de Saúde Pública, da Dirección Xeral de Xustiza, do Servizo Galego de Promoción da Igualdade do Home e da Muller, da Dirección Xeral da Xuventude, e do Centro de Desenvolvemento Sostible, convocaron por Resolución conxunta do 16 de setembro de 2004 (DOG do 30 de setembro) premios á innovación educativa sobre os temas transversais.
De conformidade co disposto no artigo 6º da devandita resolución conxunta, o día 24 de novembro de 2004 constituíuse o xurado encargado de avaliar os traballos presentados, procedendo á súa valoración e levantándose na mesma data acta da proposta para a súa aprobación e publicación no Diario Oficial de Galicia.
En consecuencia co anteriormente exposto, a Dirección Xeral de Centros e Ordenación Educativa, a Dirección Xeral de Formación Profesional e Ensinanzas Especiais, o Instituto Galego de Consumo, a Secretaría Xeral da Consellería de Sanidade, a Dirección Xeral de Saúde Pública, a Dirección Xeral de Xustiza, o Servicio Galego de Promoción da Igualdade do Home e da Muller, a Dirección Xeral da Xuventude e o Centro de Desenvolvemento Sostible
DISPOÑEN:
Primeiro.-Declarar desertos os seguintes premios: dous premios en prevención do consumo indebido de drogas e un premio en Educación para a saúde.
Segundo.-Conceder os premios á innovación educativa sobre os temas transversais convocados por resolución conxunta do 16 de setembro de 2004, aos traballos que se relacionan no anexo á presente resolución.
Terceiro.-Esta resolución entrará en vigor a partir do día seguinte ao da súa publicación.
Cuarto.-Contra esta resolución, que pon fin á vía administrativa, os interesados poderán interpor recurso potestativo de reposición perante o director xeral de Centros e Ordenación Educativa no prazo dun mes, contado a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 30/1992, modificada pola Lei 4/1999, do 13 de xaneiro, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 29 de decembro de 2004.
Alberto González Armesto, director xeral de Centros e Ordenación Educativa; María Luisa Castro Casas, directora xeral de Formación Profesional e Ensinanzas Especiais; Víctor Tello Calvo, presidente do Instituto Galego de Consumo; Carlos Monclús Díez de Ulzurrun, secretario xeral da Consellería de Sanidade; Jorge Suanzes Hernández, director xeral de Saúde Pública; Juan José Martín Álvarez, director xeral de Xustiza; Marta González Vázquez, directora xeral do Servizo Galego de Promoción da Igualdade do Home e da Muller; Loreto San Martín Gómez, directora xeral de Xuventude; Francisco Maseda Eimil, director xeral do Centro de Desenvolvemento Sostible.
ANEXO
Premios á innovación educativa sobre os
temas transversais
1. A transversalidade na educación.
Dous premios aos traballos:
Título: El comedor. Ejercicio pedagógico y ecológico.
Coord.: María del Carmen Rodríguez Beceiro.
Centro: CEE Carmen Polo.
Ferrol (A Coruña).
Título: Violeta.
Coord.: María Esther Herrero Ameneiras.
Centro: CEIP Chans.
Vigo (Pontevedra).
2. Educación vial.
Dous premios aos traballos:
Título: Educación vial nunha maqueta.
Autor: María Pilar Molares Villar.
Centro: CEIP Domaio.
Moaña (Pontevedra).
Título: La transversalidad en la Educación Física.
Autor: Rita Díez Rechón.
Centro: IES de Valga.
Valga (Pontevedra).
3. Educación para o consumo.
Dous premios aos traballos:
Título: Alimentos funcionais.
Coord.: María del Carmen Cid Manzano.
Centro: IES Otero Pedrayo.
Ourense
Título: A botica dos avós.
Coord.: Purificación Fernández Amorín.
Centro: CEIP Seis do Nadal.
Vigo (Pontevedra).
4. Prevención do consumo indebido de drogas.
Os dous premios desertos.
5. Educación para a saúde.
Un premio ao traballo:
Título: Ensinando a salvar, aprendendo a vivir. Programa para o ensino dos primeiros auxilios ante accidentes escolares.
Coord.: Roberto Barcala Furelos.
Centro: IES Cacheiras.
Teo (A Coruña).
6. Educación para a paz e a multiculturalidade.
Dous premios aos traballos:
Título: Aprendendo do pasado, interpretando o presente, construíndo xuntos o futuro.
Coord.: María Luisa Márquez Rodríguez.
Centro: IES Luis Seoane.
Pontevedra.
Título: Caperucita roja para el mundo.
Coord.: María Teresa Neira González.
Centro: CEIP Lamas de Abade.
Santiago de Compostela (A Coruña).
7. Educación para a igualdade de ambos os sexos.
Dous premios aos traballos:
Título: Mulleres, libros e internet.
Coord.: Anxo González Guerra.
Centro: IES Sánchez Cantón.
Pontevedra.
Título: Pracer e dor: facer visible o invisible.
Coord.: Marina González García.
Centro: IES Sánchez Cantón.
Pontevedra.
8. Educación para o lecer.
Dous premios aos traballos:
Título: Actividade física e deportiva para o lecer.
Coord.: María del Carmen Vallejo Pérez.
Centro: IES Pino Manso.
O Porriño (Pontevedra).
Título: Saídas para o lecer.
Coord.: María de los Ángeles Pousa Díaz.
Centro: CRA de Teo.
Teo (A Coruña).
9. Educación ambiental.
Dous premios aos traballos:
Título: Programa educativo-didáctico Chuki na súa escola.
Coord.: José Juan Eiras Sánchez.
Centro: CPI Fonte-Díaz.
Touro (A Coruña).
Título: A bolboreta Doreta.
Coord.: María Teresa Santamaría Hervella.
Centro: EEI de Vilaza.
Monterrei (Ourense).